

**Батыс Қазақстан облыстық мәслихатының 2018 жылғы 7 желтоқсандағы № 21-8 "Батыс Қазақстан облысы бойынша қоршаған ортаға эмиссиялар үшін төлемақы мөлшерлемелерін бекіту туралы" шешіміне өзгерістер енгізу туралы**

Батыс Қазақстан облыстық мәслихатының 2022 жылғы 7 қыркүйектегі № 13-1 шешімі. Қазақстан Республикасының Әділет министрлігінде 2022 жылғы 8 қыркүйекте № 29467 болып тіркелді

      Батыс Қазақстан облыстық мәслихаты **ШЕШТІ**:

      1. Батыс Қазақстан облыстық мәслихатының 2018 жылғы 7 желтоқсандағы № 21-8 "Батыс Қазақстан облысы бойынша қоршаған ортаға эмиссиялар үшін төлемақы мөлшерлемелерін бекіту туралы" (Нормативтік құқықтық актілерді мемлекеттік тіркеу тізілімінде №5452 тіркелген) шешіміне келесі өзгерістер енгізілсін:

      тақырыбы жаңа редакцияда жазылсын:

      "Батыс Қазақстан облысы бойынша қоршаған ортаға теріс әсер ету үшін төлемақы мөлшерлемелері туралы";

      көрсетілген шешімінің 1-тармағы жаңа редакцияда жазылсын:

      "1. Батыс Қазақстан облысы бойынша қоршаған ортаға теріс әсер ету үшiн төлемақы мөлшерлемелері осы шешімнің қосымшасына сәйкес бекiтiлсiн.";

      көрсетілген шешімнің қосымшасында:

      тақырыбы жаңа редакцияда жазылсын:

      "Батыс Қазақстан облысы бойынша қоршаған ортаға теріс әсер ету үшін төлемақы мөлшерлемелері";

      1 -тармағының 1,2-жолдары жаңа редакцияда жазылсын:

      "

|  |  |  |  |
| --- | --- | --- | --- |
| 1 | Күкірт оксидтері (SOx) | 10 |  |
| 2 | Азот оксидтері (Nox) | 10 |  |

      ";

      1-тармағының 9-жолы жаңа редакцияда жазылсын:

      "

|  |  |  |  |
| --- | --- | --- | --- |
| 9 | Көміртегі монооксиді | 0,16 |  |

      ";

      5-тармақ жаңа редакцияда жазылсын:

      "5. Өндіріс және тұтыну қалдықтарын көму үшін төлемақы мөлшерлемелері мыналарды құрайды:

|  |  |  |  |
| --- | --- | --- | --- |
| № | Қалдықтардыңтүрлері | Төлемақы мөлшерлемелері (АЕК) | |
| 1тонна үшін | 1гигабеккерель (Гбк) үшін |
| 1. | Өндіріс пен тұтыну қалдықтарын полигондарда, жинақтауыштарда, санкцияланған үйінділерде және арнайы бөлінген орындарда көмгені үшін: |  |  |
| 1.1. | Осы кестенің 1.2-жолында көрсетілген қалдықтарды қоспағанда, төлемақыны есептеу мақсаттары үшін қауіптілік қасиеттері ескерілетін қалдықтар |  |  |
| 1.1.1. | қауіпті қалдықтар | 4,005 |  |
| 1.1.2. | қауіпсіз қалдықтар | 0,53 |  |
| 1.2. | Төлемақыны есептеу мақсаттары үшін қауіптілік қасиеттері ескерілмейтін қалдықтардың жекелеген түрлері: |  |  |
| 1.2.1. | Коммуналдық қалдықтар (қатты тұрмыстық қалдықтар, кәріздік тазарту құрылыстарының тұнбасы) | 0,19 |  |
| 1.2.2. | Тау-кен өндіру өнеркәсібінің және карьерлерді игеру қалдықтары (мұнай мен табиғи газды өндіруден басқа): |  |  |
| 1.2.2.1. | аршынды жыныстар | 0,002 |  |
| 1.2.2.2. | жанасқан тау жыныстары | 0,013 |  |
| 1.2.2.3. | байыту қалдықтары | 0,01 |  |
| 1.2.2.4. | шлактар, шламдар | 0,019 |  |
| 1.2.3. | Құрамында пайдалы қазбалар бар кенді, концентраттарды, агломераттарды және шекемтастарды қайта өңдеу, қорытпалар мен металдар өндірісі кезінде металлургиялық қайта жасауда түзілетін шлактар, шламдар | 0,019 |  |
| 1.2.4. | Күл мен күлшлактар | 0,33 |  |
| 1.2.5. | Ауыл шаруашылығы өндірісінің қалдықтары, оның ішінде көң, құс саңғырығы | 0,001 |  |
| 1.2.6. | Радиоактивті қалдықтар: |  |  |
| 1.2.6.1. | трансуранды |  | 0,38 |
| 1.2.6.2. | альфа-радиоактивті |  | 0,19 |
| 1.2.6.3. | бета-радиоактивті |  | 0,02 |
| 1.2.6.4. | шынақты радиоактивті көздер |  | 0,19 |

      ".

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Мәслихат хатшысы* | *Б. Конысбаева* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК